Japanilaismies on nyt ninja-maisteri – ensimmäinen maailmassa – Stara
Viihdeuutiset 8.7.2020, 15:20 · Tim Isokivi
Japanilainen Genichi Mitsuhashi on suorittanut taatusti ainutlaatuisen maisterintutkinnon. Hän on tiettävästi maailman ensimmäinen ninjatutkimuksen maisteri.
Lue myös Opiskelijoita huijataan lavastamaan oma sieppauksensa – tekijöille jo miljoonia
Lue myös Koira sai kunniatohtorin tittelin – tehnyt tärkeää työtä yliopiston terapiaeläimenä
45-vuotias Mitsuhashi opiskeli kaksi vuotta ninjojen historiaa, perinteitä ja taistelutekniikoita Mien yliopistossa. Opintoihin lukeutui muun muassa itsepuolustuslajien perustekniikoiden ja huomaamattoman vuorikiipeilyn opettelua. Mien yliopisto perusti vuonna 2018 Igaan kansainvälisen ninjatutkimuslaitoksen, joka on maailman ensimmäinen laatuaan.
Ninjat olivat Feodaalisessa Japanissa toimineita palkkasotilaita, jotka harjoittivat muun muassa vakoilua, salamurhia, sabotaasia ja erilaisia sissisodankäynnin muotoja. Mitsuhashin mukaan monet ninjat olivat myös itsenäisiä viljelijöitä. Mutsuhashi muutti Igan seudulle ymmärtääkseen paremmin, kuinka alueella satoja vuosia sitten asuneet ninjat elivät.
Ninjatutkimuksen professori Yuji Yamada kuvaili Mitsuhashia omistautuneeksi opiskelijaksi. Seuraavaksi miehen tavoitteena on suorittaa ninjatutkimuksen tohtorintutkinto, uutisoi CNN.